Kinderporno: Man gevonnisDie vonnisoplegging van ŉ man wat geskeide vrouens se jong dogters op sosiale media geteiken het ten einde naakfoto’s van hulle te kry, sal na verwagting Maandag in die Rustenburg-streekhof begin. Anthony Louw, ŉ konstruksiewerker, het vroeër skuldig gepleit op aanklag van die besit van kinderpornografie. Daar is seksueel aanloklike en eksplisiete foto’s van jong meisies in Louw se besit gevind. Een van die meisies is glo 12 jaar oud. Louw het glo die name “Shivon”, “Chivonne” of “Chevonne” gebruik om geskeide vrouens en hul dogters op BBM en WhatsApp te bevriend. Hy het hulle gevlei en die meisies het later vir hom foto’s gestuur van waar hulle kaal poseer. Van die foto’s is glo voor skole in die Rustenburg-omgewing se naamborde geneem. Louw is na ŉ wenk van die publiek in hegtenis geneem.